
Instituția Arhitectului - Șef

Nr. 3223 din 21.03.2024
REFERAT DE SPECIALITATE

privind acordarea dreptului de servitute pentru execuția lucrărilor de branșament și extinderea rețelei electrică pe domeniul public - teren identificat prin 106122 (drum comunal DC 484) pe o lungime totală de 600 m, pentru investiția “Parc Fotovoltaic de producere a energiei electrice, în extravilanul Municipiului Marghita, împrejmuire și racordare la S.E.N.”.
Ca urmare a solicitărilor înregistrate cu nr. 226 din 08.01.2024 și nr. 2257 din 29.02.2024,  înaintate de către beneficiarul lucrării S.C. DB5 LIGHTSOURCE S.R.L., în baza contractului de superficie autentificat cu nr.311 din 31 ianuarie 2023,  “Parc Fotovoltaic de producere a energiei electrice, în extravilanul Municipiului Marghita, împrejmuire și racordare la S.E.N.”, pe terenuri identificate prin CF nr. 101237, 104823 și 104747, extravilan, în suprafață totală 58.033,00 mp.
În baza certificatului de urbanism cu nr. 8 din 14.02.2023, prelungit până la data de 14.02.2025, în baza Legii nr. 18 din 19 februarie 1991 (**republicată**) fondului funciar, Art.92, alin (2) Prin excepție de la prevederile alin. (1), pe terenurile agricole de clasa a III-a, a IV-a și a V-a de calitate, având categoria de folosință arabil, vii și livezi, precum și pe cele amenajate cu lucrări de îmbunătățiri funciare, situate în extravilan, în baza autorizației de construire și a aprobării scoaterii definitive sau temporare din circuitul agricol, pot fi amplasate următoarele obiective de investiție: j) specifice producerii de energie electrică din surse regenerabile: capacități de producție a energiei solare, energiei eoliene, energiei din biomasă, biolichide și biogaz, unități de stocare a electricității, stații de transformare sau alte sisteme similare care se pot amplasa pe terenurile agricole situate în extravilan, în suprafață de maximum 50 ha.
Având în vedere faptul că realizarea investiției parcului fotovoltaic necesită efectuarea de lucrări pentru amplasarea LES 20kV ( linie electrică subterană ), în lungime totală de 600 m, pe terenul limitrof DC 484, este necesară acordarea dreptului de servitute pentru efectuarea lucrărilor , respectiv executarea rețelei subterane.
Parcul fotovoltaic va contine un numar de 7560 panouri fotovoltaice pentru asigurarea unei puteri instalate de 4,914 MWp. 
Cele 7560 de panouri fotovoltaice vor fi monocristaline. Dimensiunile modulelor fotovoltaice considerate în această fază de proiectare pentru stabilirea aspectului centralei sunt 2279mm x 1134mm x 35mm. 
Structuri metalice de fixare va fi tratată anticoroziv, iar randurile ei vor fi pe direcția E-V, așa încât panourile să aibă către Sud o înclinație optimă sub un unghi de 30° faţă de orizontală. Mai multe rânduri de panouri vor fi conectate la câte un invertor. In cazul în care invertoarele nu sunt prevăzute cu suficiente intrări se pot monta între rândurile de panouri și invertor cutii cu tablouri electrice intermediare pentru conexiuni, care au rol de concentratoare; cabluri electrice bine dimensionate vor asigura legatura între aceste cutii și invertoare. 
Fiecare zonă are propriile instalații de conversie din c.c.in c.a. (invertoare). Invertoarele vor fi de 330kVA.
Instalația solară fotovoltaică proiectată va fi amplasată pe terenul beneficiarului investiției și va fi racordată în rețeaua de 20kV de distribuție din zona localității Marghita, în conformitate cu un Aviz Tehnic de Racordare, obținut de la Operatorul de Distributie din zona, în acest caz fiind vorba despre Distribuție Energie Electrică România SA.
Conform Avizului Tehnic de Racordare cu nr. 6020230325838/ 02.08.2023 se APROBĂ RACORDAREA LA REŢEAUA ELECTRICĂ a locului de producere/ locului de consum şi de producere CENTRALA ELECTRICA FOTOVOLTAICA 4.95 MW Marghita.

· Punctul de racordare este stabilit la nivelul de tensiune 20 kV, la Stâlpul de tip SE8 existent cu nr. 61 a LEA 20 kV Sălacea, LEA MT MARGHITA-SĂLACEA ;
· Lucrări pentru realizarea instalației de utilizare: - Realizare LES ( rețea subterană)  20 kV între stalpul nr. 2 cu recloser și PC nou proiectat, cu cablu de tip A2XS(FL)2Y 3x1x150/25 mmp, în lungime maximă de 600m ;
Luand în calcul:
· Legea nr. 159 din 19 iulie 2016, privind regimul infrastructurii fizice a 

rețelelor de comunicații electronice, precum și stabilirea unor măsuri pentru reducerea costului instalării rețelelor de comunicații electronice;
Art.5, alin. c) să existe un contract încheiat în condiţiile Legii nr. 287/2009 privind Codul civil, republicată, cu modificările ulterioare, cu titularul dreptului de proprietate privată sau cu titularul altor drepturi reale principale ori cu titularul dreptului de folosinţă sau de administrare asupra imobilului afectat, prin care să se stabilească condiţiile de exercitare a dreptului de acces pe proprietatea sa privată, sau să existe o hotărâre judecătorească definitivă, care să ţină loc de contract între părţi
Art.6, alin.5, ANCOM va stabili tarifele maxime prevăzute la alin. (4) pe 

baza unei metodologii detaliate, ţinând cont de valoarea de piaţă a folosinţei bunurilor afectate, cu respectarea principiilor transparenţei, obiectivităţii şi nediscriminării.
· DECIZIA nr. 672 din 28 septembrie 2022 pentru modificarea Decizia președintelui Autorității Naționale pentru Administrare și Reglementare în Comunicații nr. 997/2018 privind tarifele maxime care pot fi percepute pentru exercitarea dreptului de acces pe, deasupra, în sau sub imobilele proprietate publică, emisă de AUTORITATEA NAȚIONALĂ PENTRU ADMINISTRARE ȘI REGLEMENTARE ÎN COMUNICAȚII;
· Anexa la DECIZIA nr. 997 din 13  noiembrie 2018 privind tarifele maxime care pot fi percepute pentru exercitarea dreptului de acces pe, deasupra, în sau sub imobilele proprietate publică emisă de AUTORITATEA NAȚIONALĂ PENTRU ADMINISTRARE ȘI REGLEMENTARE ÎN COMUNICAȚII, privind LISTA
tarifelor maxime care pot fi percepute pentru exercitarea dreptului de acces pe, în sau sub imobilele proprietate publică;
· Dreptul de trecere pentru utilități conform Codului Civil ca Parte integrantă din Legea 287/2009.
Descrierea succintă a soluţiei de racordare stabilită prin fișa de soluție nr. 6020230325838 sau studiul de soluţie nr. 3/05/2023 elaborat de MBK POWER ENERGY avizat CTA DEER cu documentul nr. 10/251/182/ 25.07.2023:

· Punctul de racordare este stabilit la nivelul de tensiune 20 kV, la Stalpul de tip SE8 existent cu nr. 61 a LEA 20 kV Salacea, LEA MT MARGHITA-SALACEA, - kV, - kVA; 

· Instalaţia de racordare existentă în momentul emiterii avizului: LEA 20 kV SALACEA, alimentat din Statia 110/20 kV Marghita; 

· Lucrări pentru realizarea instalaţiei de racordare: Realizare LEA 20 kV, între stâlpul nr. 61 tip SE8 existent și stalpii nr. 1 si nr. 2 tip SC 15014 nou proiectati, în lungime de 40 m pe teren identificat prin CF nr. 106122 Marghita (drum comunal DC 484) , pt execuția lucrărilor pe terenul identificat cu  CF. nr. 101237 ;
· Lucrări pentru realizarea instalatiei de utilizare: - Realizare LES 20 kV între stalpul nr. 2 cu recloser si PC nou proiectat, cu cablu de tip A2XS(FL)2Y 3x1x150/25 mmp, în lungime de 600 m pe teren identificat prin CF nr. 106122 Marghita, (drum comunal DC 484), pt execuția lucrărilor pe terenul identificat CF. nr. 104747.
Luând în considerare:
- referatul de aprobare al Primarului Municipiului Marghita înregistrat cu nr. 3222 din 21.03.2024.
- prevederile legislative mai sus menționate și obligativitatea respectării acestora;
Având în vedere prevederile art. 108, lit. e din OUG nr. 57/03.07.2019 privind Codul Administrativ, Consiliile Locale și Consiliile județene hotărăsc, în condițiile prevăzute în partea a V-a a actului normativ menționat, că bunurile ce aparțin domeniului public sau privat, local sau județean, după caz, să fie valorificate prin alte modalități prevăzute de lege.
Propun promovarea Proiectului de Hotărâre pentru acordarea dreptului de servitute 
pentru execuția lucrărilor de branșament și extinderea rețelei electrică, în lungime totală de  600 mp, din domeniul public UAT Marghita, teren identificat prin CF nr. 106122 (DC 484) în favoarea S.C. DB5 LIGHTSOURCE S.R.L. pentru terenurile identificate cu nr. cadastrale 104747 și 101237,  pentru obiectivul ,  “Parc Fotovoltaic de producere a energiei electrice, în extravilanul Municipiului Marghita, împrejmuire și racordare la S.E.N.” , cu condiția stabilirii cuantumului despăgubirii în valoare de…………….

